stanford-oval/wikipedia huggingface dataset:
Suomi–Ruotsi-maaottelu 1966
Lisätietoa:

lajeissa pisteet: 7,5,4,3,2,1; viestissä pisteet 5,2
maksaneita katsojia oli 1. päivänä "täysi katsomo" ja 2. päivänä 48158
800 m:n juoksussa Pippolan voittoaika oli uusi Suomen ennätys
pituushypyssä Ruotsi Höök satutti jalkansa jo ensimmäisessä hypyssä
Seiväshypyssä Kairento ylitti 470 cm ensimmäisellään, ruotsalaiset ilmeisesti toisellaan ja Pehkoranta kolmannellaan. Suomen vuoden 1955 maaottelusta alkanut voittosarja seiväshypyssä katkesi.
pikaviestissä Ruotsin joukkueen juoksu hylättiin vaihtorikon vuoksi
Lähteet:

Helsingin Sanomat 11.9. ja 12.9. v. 1966
Suomi–Ruotsi-maaottelu 1972

Vuoden 1972 Suomi–Ruotsi-maaottelu käytiin Helsingissä Helsingin Olympiastadionilla  19. ja 20. elokuuta.
Lisätietoa:

lajeissa pisteet: 7,5,4,3,2,1; viestissä pisteet 5,2
maksaneita katsojia oli 1. päivänä 47537 ja 2. päivänä "täysi tupa"
juoksuradan uusi pinnoite vauhditti Vileniä 100 m:n juoksussa 0,4 s, Kukkoahon 200 m:n juoksussa 0,6 s ja Kukkoahoa 400 m:n juoksussa 1,2 s verrattuna vuoden 1970 maaottelun vastaaviin juoksuihin tiilimurskapinnoitteella
400 m:n juoksussa Kukkoaho sivusi Suomen ennätystä
suomalaisten selvä kolmoisvoitto 10000 m:n juoksussa muistutti kahden vuoden takaista ylivoimaa
800 m:n juoksussa Vasalan voittoaika oli uusi Euroopan ennätys ja uupui vain 0,2 s maailmanennätyksestä
3000 m:n estejuoksussa Kantanen juoksi uuden Pohjoismaiden ennätyksen ja Gärderud uuden Ruotsin ennätyksen. Kantasen voittoaika uupui vain sekunnin maailmanennätyksestä. Jouko Kuha hurjalla vuoden 1967 maaottelun ennätysjuoksullaan olisi sijoittunut tässä kilpailussa vasta viidenneksi.
Lähteet:

Helsingin Sanomat 20.8. ja 21.8. v. 1972
Faff-Bey

| Faff-Bey> Tiedot |
| --- | --- |
Toiminnassa:  1985–1997, 2005–
Tyylilaji:  thrash metal
Kotipaikka:   Oulu, Suomi
Laulukieli:  englanti
Jäsenet:  Maike Valanne, laulu, kitara   Jörge, kitara   Kessler, bassokitara   Petteri Lammassaari, rummut  
Levy-yhtiö:  Poko Records, 1991–1997   Bad Vugum, 1988–1990  
Aiheesta muualla
Kotisivut
Infobox OKNimi-testi OK: 
Faff-Bey on vuonna 1985 perustettu oululainen metalliyhtye.
Jäsenet

Maike – kitara & laulu
Jörge – kitara
Kessu – basso
Petteri – rummut
Jäsenet > Entiset jäsenet

K. "Sandman" Limingoja – bassokitara
Jarodias – rummut
Diskografia > Studioalbumit

Back from the Grave (1988,  Bad Vugum)
Doesn't Feel Like Laughing (1990,  Bad Vugum)
Birthday (1991,  Poko Records)
New Religion (1994,  Poko Records)
Diskografia > Kokoelma-albumit

Should Have Stayed in the Grave (2005,  Poko Records)
Diskografia > Singlet

Emptyhead / No Rule (1989,  Bad Vugum)
Ace of Spades (1992,  Poko Records)
Diskografia > EP:t

S/M Party (1988,  Grave Records)
Aiheesta muualla

Yhtyeen kotisivut
Ted Sator

Ted Sator
Ted Sator (s. 18. marraskuuta 1949 New Hartford, New York, Yhdysvallat) on yhdysvaltalainen jääkiekkovalmentaja.
Satorin pelaajaura ei ollut kovinkaan pitkä. Hän pelasi kaksi kautta NCAA-yliopistosarjan Bowling Greenin joukkueessa. Vuonna 1973 Satorin pelaajaura päättyi Eastern Hockey League -sarjan Long Island Ducks -joukkueessa.
Sator nousi NHL-valmentajaksi vuonna 1983 Philadelphia Flyersissa. Kaudeksi 1985–1986 Satorista tehtiin New York Rangersin päävalmentaja toimittuaan edelliskautena Mike Keenanin apulaisena. Loistavasti sujunut kausi nosti odotuksia jatkosta, mutta kauden 1986–1987 surkea aloitus johti Satorin potkuihin. Seuraavana vuonna Buffalo Sabres palkkasi Satorin. Tämä luotsasi Buffalon kahdesti pudotuspeleihin, joissa kuitenkin joukkue putosi ensimmäisellä kierroksella. Sator vapautettiin tehtävistään vuonna 1989.
Buffalon potkujen jälkeen Sator toimi apulaisvalmentajana Boston Bruinsissa, St. Louis Bluesissa, Hartford Whalersissa ja Vancouver Canucksissa. Vuodet 1997–2002 hän valmensi ECHL-joukkue New Orleans Brassia.
Sator on valmentanut myös Elitserienissä ja SM-liigassa, jossa toimi kahden kauden ajan Bluesin luotsina. Tämän jälkeen hän on valmentanut Slovenian maajoukkuetta ja viimeksi Itävallan pääsarjassa pelaavaa unkarilaisjoukkuetta Alba Volán Székesfehérvária.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ted Sator
Teatterituotantoyhtiö Oiva

Oiva eli Teatterituotantoyhtiö Oiva Oy on independent-tuotantoja tekevä teatteriryhmä. Oivan vastaavat tuottajat ovat Simo Jokinen ja Markko Heinonen, joiden ideoiden perusteella organisaatio toimii. Oiva tuottaa ja toteuttaa teatteri-, tanssi- ja musiikkiesityksiä freelancereista produktiokohtaisesti koottujen työryhmien kanssa eri tiloihin. Monet esityksistä ovat kiertäviä.
Tunnetuimpia tuotantoja

Latin Quarter on Sirpa Suutari-Jääskön ja Jukka Haapalaisen tanssishow, jossa mukana latinalaisorkesteri ja tanssiryhmä. Latinalaiskorttelien rytmeissä liikkuva show aloitti Savoyssa 06 ja saa uusinta-ensi-iltansa piakkoin.milloin?  Kiertävä.
Sellofaani on islantilaisen Björk Jakobsdottirin kansainvälisesti huikean suosion saanut naismonologinäytelmä, joka on käännetty jo ainakin 12 kielelle. Kirjailija tuli itse ohjaamaan esityksen Suomeen jossa Helenan roolin tulkitsee Sari Siikander. Esitys on kiertävä.
Rob Beckerin miesmonologi Luolamies on Ville Virtasen ohjaama ja Martti Suosalon  tulkitsema näkemys siitä, miten metsästäjät ja keräilijät erosivat toisistaan silloin kauan sitten- ja miten tämä ero nykyään ilmenee. Kiertävä.
The Blues Brothers Party Show -konsertti, jossa Jakea ja Elwoodia ihailevat kaverukset ovat torjumassa keski-iän kangistusta groovyssä show’ssa. Kiertävä. Kapellimestari Pekka Siistosen ja yhtyeen ohella joukoissa mukana muun muassa Sami Hintsanen, Ville Majamaa, Mika Eirtovaara, J-P Mikkola sekä soulsiskot. Esitys aloitti keikkailun Oulusta kesällä 2007, ja se nähtiin syksyllä uun muassa helsinkiläisessä Apollossa. Kiertävä.
Likka-elämä ja teot on Sinikka Nopolan hämäläistarinoista koottu esitys, ja se on Kirsi-Kaisa Sinisalon monologi naisesta, jonka on vaikea päästä kesään kiinni. Esityksen ensi-ilta oli keväällä 07, ja se on nähty mm. Kajaanin Runoviikolla. Kiertävä.
Tanssi mun käsi täyteen on tanssikilpailuvoittajien liikuttava ja säkenöivä tanssirevyy nähtiin Helsingissä Aleksanterin teatterissa pikkujoulukaudella 07.
Reverie on nykysirkusesitys. Se tuotettiin yhdessä MedAndraOrd-ryhmän kanssa. Johanna Juholan ja Milla Viljamaan musiikki säesti livenä draamallista sirkusesitystä, jossa muuan Nainen tempautui omasta elämästään yllättäen vieraaseen ympäristöön. Ohjelmistossa 07.
Kertakäyttötavara-kabareessa Marika Vapaavuorien, Kari Puumalaisen, Tuomas Parkkisen ja Tiina Lymin käsikirjoittamat sketsit kulkivat Jukka Haapalaisen, Sirpa Suutari-Jääskön, Teemu Aromaan, Petri Poikolaisen, Jarkko Valteen ja Osku Heiskasen tähdittämässä show’ssa tanssiin ja dragiin seoten. Ohjelmistossa 06-07.
"Taide", Yasmina Rezan "Taide" on komedia ystävyydestä. Se tuotettiin yhdessä turkulaisen Linnateatterin kanssa, rooleissa Janne Virtanen, Jukka Rasila, Ville Keskilä, ohjaus Tiina Puumalainen. Esitys nähtiin Aleksanterin teatterissa Helsingissä ja Linnateatterissa Turussa.
Linnunradan laidalla on musikaali Linnanmäen Peacockissa 2005. Perheyrityksen sukupolvenvaihdoksesta kertova maaginen musikaali sijoittui sirkusmiljööseen. Rooleissa muun muassa Mikko Nousiainen, Maria Järvenhelmi, Tiina Pirhonen, Mika Eirtovaara, Ria Kataja, Kirsi-Kaisa Sinisalo, Otto Kanerva. Ohjaus Tiina Puumalainen, musiikki Mikko ja Martti Syrjä, kapellimestari/sovitus Antti Vauramo.
Aiheesta muualla

Eppunormaali.net, 2.1.2006, Linnunradan laidalla sai Eppu-fanin hyvälle tuulelle! (arvostelu)
Stymfalía

| Stymfalía Στυμφαλία |
| --- | --- |
 Stymfalían maisemia.
 Kunnallisyksikön sijainti
 Stymfalía
 Koordinaatit: 37°52′15″N, 22°28′1″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Sikyóna
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  420602
Väkiluku (2011):  2 427
 – Kylä­yhdys­kunta:  184
 – Kylä:  151
Aikavyöhyke:  UTC+2
 – Kesäaika:  UTC+3
Rekisterikilpi:  KR
Infobox OKVirheellinen NIMI-arvo: 
Stymfalía (kreik. Στυμφαλία, myös Stimfalía) on Kreikan kylä sekä samanniminen Sikyónan kunnan kunnallisyksikkö (Δημοτική Ενότητα Στυμφαλίας, Dimotikí Enótita Stymfalías) ja entinen itsenäinen kunta. Se sijaitsee Korinthian alueyksikössä Peloponnesoksen alueella. Koko kunnallisyksikön väkiluku on 2 427 ja varsinaisen Stymfalían kylän väkiluku 151 (vuonna 2011).
Karstilähde Stymfalíassa.
Stymfalían kylä sijaitsee vuoristotasangon laidalla Stymfalía-järven pohjoisrannalla ja Kyllíni- eli Zíreia-vuoren eteläpuolella, noin 60 kilometriä länteen Kórinthoksesta. Kylän alkuperäinen nimi oli Mátsiza (Μάτσιζα) tai Mátsieza (Μάτσιεζα). Se nimettiin uudestaan vuonna 1927 antiikin aikaisen Stymfaloksen kaupungin ja sitä ympäröineen alueen Stymfalian mukaan. Stymfalían kunnallisyksikkö käsittää Sikyónan kunnan keskiosan.
Kylän nähtävyyksiin kuuluvat antiikin Stymfaloksen raunioiden lisäksi frankkivallan aikaisen linnan ja kirkon jäänteet. Kylän kansanperinnejuhla järjestetään vuosittain 11.–14. syyskuuta. Stymfalían ympäristö on Natura 2000 -aluetta.
Stymfalía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sikyónan kuntaan yhdessä Feneóksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Stymfalían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Asprókampos | Asprókampos | 211 |
| Drosopigí | Drosopigí | 65 |
| Kaisário | Kaisário | 497 |
| Kalianoí | Kalianoí | 174 |
| Kastanéa | Kartéri | 96 |
| Kastanéa | Kastanéa | 107 |
| Kastanéa | Mikrós Machalás | 11 |
| Kefalári | Kefalári | 251 |
| Kyllíni | Kyllíni | 114 |
| Láfka | Láfka | 362 |
| Psári | Psári | 355 |
| Stymfalía | Kiónia | 33 |
| Stymfalía | Stymfalía | 151 |
Yhteensä: 2 427
Aiheesta muualla

Kuvia tai muita tiedostoja aiheesta Stymfalía Wikimedia Commonsissa
SuperYellow

Superyellow on suomalainen vuonna 2007 perustettu pipomerkki. Yrityksen pipot valmistetaan Suomessa 100% merinovillasta, luomupuuvillasta ja kierrätysmateriaaleista.
Yrityksen pääkonttori sijaitsee Helsingissä, Suomessa. Yrityksen asiakaskunta koostuu pääasiassa vaateliikkeistä, urheilukaupoista ja hiihtokeskusten sport-shopeista. Tuotteita myydään suomalaisten ja kansainvälisten jälleenmyyjien kautta. Yrityksellä on vientiä mm. Keski-Eurooppaan ja Pohjois-Amerikkaan.
Aiheesta muualla

Kotisivu
SuperTux

| SuperTux |
| --- | --- |
 SuperTux 0.3.1
Kehittäjä:  SuperTux Development Team
Jakelija:  Itch.io ja Steam
Julkaistu:   2. huhtikuuta 2003  vakaa versio:  0.6.3 (22. joulukuuta 2021) 
Lajityyppi:  tasohyppely
Pelimuoto:  yksinpeli
Alusta:  MacOS, Linux ja Microsoft Windows
Lisenssi:  GPL
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK  : 
SuperTux on kaksiulotteinen alustariippumaton avoimen lähdekoodin tasohyppelypeli, jonka päähahmo on Linux-käyttöjärjestelmän maskotti Tux. Peli on saatavilla Windowsille, Linuxille, macOS:ille ja BSD:lle. Peliä voi pelata 19 eri kielellä, myös suomeksi.
Pelissä on 26 kenttää, lisäksi voi ladata käyttäjien tekemiä kenttiä. Vakaassa versiossa on kenttäeditori, jolla voi tehdä omia karttoja.
Aiheesta muualla

Kuvia tai muita tiedostoja aiheesta SuperTux Wikimedia Commonsissa
Kotisivu (englanniksi)
SuperTuxin lähdekoodi GitHubissa (englanniksi)
Talento de Barrio

| Talento de Barrio |
| --- | --- |

Ohjaaja:  José Iván Santiago
Käsikirjoittaja:   George Rivera  Angel M. Sanjurjo 
Tuottaja:  George Rivera
Säveltäjä:  Samuel López
Kuvaaja:  Lexlie Colon Bani
Leikkaaja:   Marien Pérez  José Iván Santiago 
Pääosat:   Daddy Yankee  Katiria Soto 
Valmistustiedot
Valmistusmaa:  Yhdysvallat
Tuotantoyhtiö:  ArtFilms
Ensi-ilta:  2008
Kesto:  107 min
Alkuperäiskieli:  espanja
Aiheesta muualla
IMDb 
AllMovie
Infobox OKNimi-testi OK: 
Talento de Barrio on José Iván Santiagon ohjaama puertoricolainen elokuva vuodelta 2008. Sen pääosaa näyttelee reggaetonlaulaja Daddy Yankee.
Aiheesta muualla

Talento de Barrio Internet Movie Databasessa (englanniksi)
SuperTuxKart

SuperTuxKart 0.7.
SuperTuxKart on vapaa Mario Kartin tapainen kilpailupeli Linuxille.   Pelissä on Tuxin lisäksi ohjattavana monien muiden avointen ohjelmistoprojektien hahmoja kuten Puffy, Mozilla ja BSD-demoni. SuperTuxKart löytyy useimpien Gnu/Linux jakeluiden pakettivarastoista. SuperTuxKart on ohjelmoitu C++ ohjelmointikielellä ja käyttää OpenAL -kirjastoa ääniin.
Aiheesta muualla

Kuvia tai muita tiedostoja aiheesta SuperTuxKart Wikimedia Commonsissa
Kotisivu (englanniksi)
Kehittäjien blogi (englanniksi)
Tapahtui huomenna

| Tapahtui huomenna> It Happened Tomorrow |
| --- | --- |

Ohjaaja:  René Clair
Käsikirjoittaja:   René Clair  Dudley Nichols 
Tuottaja:  Arnold Pressburger
Säveltäjä:  Robert Stolz
Kuvaaja:   Eugen Schüfftan  Archie Stout 
Leikkaaja:  Fred Pressburger
Pukusuunnittelija:  René Hubert
Pääosat:   Linda Darnell  Dick Powell  Jack Oakie 
Valmistustiedot
Valmistusmaa:  Yhdysvallat
Tuotantoyhtiö:  UA United Artists Pictures Inc.
Levittäjä:  United Artists Netflix
Ensi-ilta:   28. toukokuuta 1944  16. lokakuuta 1953 (Suomi) 
Kesto:  85 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tapahtui huomenna (engl. It Happened Tomorrow) on René Clairin ohjaama elokuva vuodelta 1944. Siinä Dick Powellin esittämä reportteri saa edesmenneen lehtimiehen haamulta lehden, jossa ovat huomisen uutiset. Hän ja hänen tyttöystävänsä Sylvia (Linda Darnell) nauttivat mahdollisuudesta tietää tuleva, kunnes reportteri lukee lehden ennustavan oman kuolemansa.
Tapahtui huomenna sai Oscar-ehdokkuudet parhaasta äänityksestä ja parhaasta musiikista. Elokuvan tuottajana oli Arnold Pressburger, ja musiikin siihen sävelsi Robert Stolz.
Näyttelijöitä

| 0 | 1 | 2 |
| --- | --- | --- |
|  Dick Powell  | … |  Lawrence Stevens   |
|  Linda Darnell  | … |  Sylvia   |
|  Jack Oakie  | … |  Uncle Oscar Smith   |
|  Edgar Kennedy  | … |  Inspector Mulrooney   |
|  Sig Ruman  | … |  Mr. Beckstein   |
Aiheesta muualla

It Happened Tomorrow Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Suomen ralli 2022

|  Suomen ralli 2022 |
| --- | --- |
 8. osakilpailu 13 osakilpailusta kaudella 2022. 
Ajankohta:  4.–8. elokuuta 2022
Sijainti:  Jyväskylä, Suomi
Pituus:  22 erikoiskoetta, 324,18 km


Palkintokoroke
Voittaja:   Ott Tänak  Martin Järveoja  (Hyundai Motorsport)
Toinen:   Kalle Rovanperä  Jonne Halttunen  (Toyota Gazoo Racing)
Kolmas:   Esapekka Lappi  Janne Ferm  (Toyota Gazoo Racing)
Esapekka Lappi ajamassa.
Suomen ralli 2022 (virallisesti 71. Secto Rally Finland) oli rallin MM-sarjan kauden 2022 kahdeksas osakilpailu, joka ajettiin 4.–8. elokuuta 2022. Kilpailussa oli 22 erikoiskoetta.
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen

| Sija | Kuljettaja | Kartanlukija | Auto | Aika | Ero | Luokka | Pisteet |
| --- | --- | --- | --- | --- | --- | --- | --- |
| 1. |  Ott Tänak |  Martin Järveoja | Hyundai i20 N Rally1 | 2:24.04,6 |  | WRC | 25+2 |
| 2. |  Kalle Rovanperä |  Jonne Halttunen | Toyota GR Yaris Rally1 | 2:24.11,4 | +6,8 | WRC | 18+5 |
| 3. |  Esapekka Lappi |  Janne Ferm | Toyota GR Yaris Rally1 | 2:25.25,3 | +1.20,7 | WRC | 15 |
| 4. |  Elfyn Evans |  Scott Martin | Toyota GR Yaris Rally1 | 2:25.42,2 | +1.37,6 | WRC | 12+4 |
| 5. |  Thierry Neuville |  Nicolas Gilsoul | Hyundai i20 N Rally1 | 2:26.22,6 | +2.18,0 | WRC | 10+1 |
| 6. |  Takamoto Katsuta |  Aaron Johnston | Toyota GR Yaris Rally1 | 2:27.13,6 | +3.09,0 | WRC | 8 |
| 7. |  Gus Greensmith |  Jonas Andersson | Ford Puma Rally1 | 2:28.01,6 | +3.57,0 | WRC | 6 |
| 8. |  Emil Lindholm |  Reeta Hämäläinen | Škoda Fabia Rally2 evo | 2:33.43,6 | +9.39,0 | WRC2 | 4 |
| 9. |  Jari Huttunen |  Mikko Lukka | Ford Puma Rally1 | 2:34.36,2 | +10.31,6 | WRC | 2 |
| 10. |  Egon Kaur |  Silver Simm | Volkswagen Polo GTI R5 | 2:35.36,7 | +11.32,1 | WRC2 | 1 |
Lähde:
WRC2:n voitti Emil Lindholm. Teemu Suninen olisi voittanut WRC2:n, mutta hänen suorituksensa hylättiin liian kevyen etupuskurin vuoksi.
WRC3:n voitti Lauri Joona.
Tulokset > Power Stage -sijoitukset

| Sija | Kuljettaja | Aika | Luokka | Pisteet |
| --- | --- | --- | --- | --- |
| 1. |  Kalle Rovanperä | 5.17,1 | WRC | 5 |
| 2. |  Elfyn Evans | +3,1 | WRC | 4 |
| 3. |  Craig Breen | +3,1 | WRC | 3 |
| 4. |  Ott Tänak | +3,2 | WRC | 2 |
| 5. |  Thierry Neuville | +3,2 | WRC | 1 |
Lähde:
Aiheesta muualla

Rally-Maps.com erikoiskokeet kartalla (englanniksi)
Osakilpailut MM-rallikaudella 2022
Monte Carlo
Ruotsi
Kroatia
Portugali
Sardinia
Safari
Viro
Suomi
Ypres
Akropolis
Uusi-Seelanti
Katalonia
Japani
Rallin maailmanmestaruussarjan Suomen rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Tales from Atomhenge – The Robert Calvert Years

| Tales from Atomhenge – The Robert Calvert Years Hawkwind |
| --- | --- | --- |

Kokoelmalevyn tiedot
 Äänitetty : 1976–1978
 Julkaistu: marraskuu 1992
 Tyylilaji: progressiivinen rock, heavy rock, space rock, new wave
 Levy-yhtiö: Virgin
Hawkwindin muut julkaisut
| Stasis (The UA Years 1971–1975) 1990 | Tales from Atomhenge – The Robert Calvert Years 1992 | 25 Years On 1994 |
Tales from Atomhenge – The Robert Calvert Years on Hawkwindin kokoelma, joka nimensä mukaisesti sisältää kappaleita vuosilta 1976-1979 jolloin Robert Calvert toimi yhtyeen vokalistina.
Kappaleet

Honky Dorky (Calvert/Brock/Rudolph/House/King/Powell) - 3:16
Flying Doctor (Calvert/Brock) - 5:38
Steppenwolf (Calvert/Brock) - 9:46
Hassan I Sahba (Calvert/Rudolph) - 5:21
25 Years (Brock) - 4:31
Jack Of Shadows (Calvert/House/Shaw) - 3:28
PSI Power (Calvert/Brock) - 6:06
Reefer Madness (Calvert/Brock) - 6:03
Fable Of A Failed Race (Calvert/Brock) - 3:15
High Rise (Calvert/House) - 4:36
Quark Strangeness And Charm (Calvert/Brock) - 3:41
Back On The Streets (Calvert/Brock) - 2:56
The Dream Of Isis (Brock/House/King) - 2:52
Kerb Crawler (Calvert/Brock) - 3:45
Only The Dead Dreams Of The Cold War Kid (Calvert) - 3:55
Spirit Of The Age (Calvert/Brock) - 7:20
Tendu

Battement tendu.
Tendu ("taandyy"), koko nimeltään battement tendu, on baletissa käytetty – ja siitä myös muiden tanssilajien käyttöön lainattu – termi jalan ojentamiselle suorana pitkin lattiaa "harjaten" siten, että nilkka samalla ojentuu. Liike voidaan tehdä eri suuntiin (sivulle, eteen, taakse) alkaen suljetusta jalkojen asennosta - ensimmäisestä, kolmannesta tai viidennestä. Muissa tanssilajeissa – esimerkiksi Cunningham-tekniikassa (nykytanssitekniikka) – saatetaan käyttää myös viistosuuntia.
Tendu on monen tanssiliikkeen perusosa ja harjoittaa nilkkaa, jalkojen aukikiertoa (baletin tapaan aukikierretyssä asennossa tehtäessä – muissa tanssilajeissa tendu voidaan tehdä myös paralel-asennossa), vartalon asennon hallintaa ja painonsiirtoa yhdelle jalalle. Siitä on myös olemassa monia muunnelmia kuten battement tendu jeté, battement tendu pour le pied, battement tendu plié soutenu jne. Balettitunnilla battement tendu -harjoitussarjat tehdään yleensä tankoharjoitusten alussa plié-harjoitusten jälkeen ja toistetaan vielä keskilattiaharjoitusten yhteydessä. Nykytanssissa liikkeestä käytetään rinnakkaisesti suomenkielistä nimikettä harjaus.
Aiheesta muualla

How to Do a Tendu | Ballet Dance HowcastArtsRec / Youtube.  11.5.2013. Viitattu 17.8.2022. (englanniksi)
Tesker

| Tesker |
| --- | --- |
 Tesker
 Koordinaatit: 15°7′3″N, 10°41′49″E 
Valtio:  Niger
Alue:  Zinder
Departementti:  Tesker
Hallinto:  
 – Asutustyyppi:  kylä
 – Hallinnon tyyppi:  maalaiskunta
Väkiluku (2012):  37 132
Aikavyöhyke:  UTC+1
Infobox OKVirheellinen NIMI-arvo: 
Tesker (myös Tasker) on departementti, maalaiskunta ja sen keskuskylä Nigerin Zinderin alueella. Se sijaitsee Saharan ja Sahelin reuna-alueella noin 160 kilometriä Zinderistä pohjoiseen. Kunnan pinta-ala on 77 000 neliökilometriä. Asukkaita on 37 132 henkeä (vuonna 2012, väestönlaskenta).
Teskerin kuntaan kuuluu 36 hallintokylää, yksi perinteinen kylä, kolme pikkukylää, 29 leiriä ja 144 juomapaikkaa. Asukkaat ovat paimentolaisuutta harjoittavia tubuja, arabeja, tuaregeja ja fulbeja. Seudun koillisosassa sijaitsee Termitvuoristo. Keskuskylässä on Nigerin armeijan vartioasema. Siellä pidetään myös tärkeät karjamarkkinat.
Kunta kuului aikaisemmin Gourén departementtiin. Nykyään se muodostaa oman departementtinsa.
Sweet Home Alabama

| ”Sweet Home Alabama” Lynyrd Skynyrd |
| --- | --- | --- |

Singlen tiedot
 Albumilta: Second Helping
 Julkaistu: 1974
 Tyylilaji: southern rock
 Kesto: 04.45
Lynyrd Skynyrdin muut singlet
| ”Don’t Ask Me No Questions” 1974 | ”Sweet Home Alabama” 1974 | ”Free Bird” 1974 |
”Sweet Home Alabama” on kappale Lynyrd Skynyrdin toiselta levyltä Second Helping (1974) ja on yhtyeen tunnetuimpia hittejä. Kappale on esiintynyt myös monissa elokuvissa, kuten esimerkiksi Texasin moottorisahamurhat, Con Air – lento vapauteen, Joe Dirt, Forrest Gump, Purppuravyöhyke ja Sahara. Kappale löytyy myös videopeleistä Guitar Hero World Tour ja Singstar Legendat.
Vastaus Neil Youngille

”Sweet Home Alabama” tehtiin vastineeksi Neil Youngin kappaleeseen ”Southern Man”, joka käsitteli Yhdysvaltojen etelävaltioiden rasismia afroamerikkalaisia kohtaan. ”Sweet Home Alabamassa” kerrotaan etelävaltioiden hyvistä puolista ja todetaan mm. "... Hope Neil Young will remember / Southern man don't need him around ..." Laulaja Ronnie Van Zant esitti kappaleen yleensä Neil Young -paita yllään.
Neil Young ja Ronnie Van Zant huhuista huolimatta kunnioittivat toisiaan muusikkoina ja ystävinä. Neil Young on esittänyt kappaleen itsekin kerran vuonna 1977 Van Zantin kuoltua lento-onnettomuudessa.
Suomennos

Hannu Niskanen on suomentanut Sweet Home Alabaman nimellä ”Rautalampi”. Sen on julkaissut coverina rautalampilainen Grand Merlin -yhtye vuonna 1983.
Tallinnan Lennart Meri -lentoasema

Terminaali sisältä.
Terminaalirakennus ulkopuolelta.
Tallinnan Lennart Meri -lentoasema eli Ülemisten lentoasema (vir. Lennart Meri Tallinna lennujaam) (IATA: TLL, ICAO: EETN) on Viron suurin lentoasema. Lentoasema sijaitsee noin neljä kilometriä Tallinnan keskustasta kaakkoon Ülemistejärven koillisrannalla. Lentoasemalla on yksi kiitotie (08/26).
Lentoasemaa ylläpitää AS Tallinna Lennujaam -yhtiö, jonka omistaa sataprosenttisesti Viron valtio. Yhtiö hallinnoi myös muita Viron kaupallisia lentoasemia (Kuressaare, Kärdla, Pärnu, Tartto) ja lentokenttiä (Kihnu, Ruhnu).
Historiaa

Lentoaseman rakentaminen alkoi vuonna 1932, ja se avattiin virallisesti 20. syyskuuta 1936, joskin lentoja oli ollut jo ennen virallista avaamista. Viron kuuluessa Neuvostoliittoon vuosina 1945–1989 Aeroflot oli ainoa lentoyhtiö, joka lensi Tallinnaan. Säännölliset lennot suihkukoneilla aloitettiin 1962. Uusi terminaalirakennus rakennettiin vuonna 1970, ja samalla kiitotietä pidennettiin. Ensimmäinen Tallinnaan säännöllisesti liikennöivä ulkomainen lentoyhtiö oli SAS, joka aloitti lennot syksyllä 1989. Terminaalirakennus uusittiin vuonna 1999.